
ส่วนราชการ  ศูนย์ส่งเสริมการเรียนรู้ระดับอำเภอกุดรัง
ที่  ศธ ๐๗๐๗๒.๐๓/425	                    วันที่ 25  เดือนมิถุนายน  ๒๕๖9
เรื่อง   รายงานผลการดำเนินการตามแนวทางการเตรียมความพร้อมด้านสถานที่และความปลอดภัยใน	การจัดกิจกรรมลูกเสือ.........................................................................................................................................................

เรียน   ผู้อำนวยการ  สกร.ระดับอำเภอกุดรัง

	ตามหนังสือสำนักงานส่งเสริมการเรียนรู้ประจำจังหวัดมหาสารคาม เรื่อง แนวทางการเตรียมความพร้อมด้านสถานที่และความปลอดภัยในการจัดกิจกรรมลูกเสือ เพื่อให้สถานศึกษาดำเนินการตรวจสอบความพร้อมด้านสถานที่ วัสดุอุปกรณ์ และมาตรการด้านความปลอดภัยในการจัดกิจกรรมลูกเสือนั้น
ศูนย์ส่งเสริมการเรียนรู้ระดับอำเภอกุดรัง ได้ดำเนินการตามแนวทางดังกล่าวเรียบร้อยแล้ว โดยมีผลการดำเนินงาน ดังนี้
1.ให้สถานศึกษาเตรียมความพร้อมด้านความปลอดภัยของการจัดกิจกรรมลูกเสือในสถานศึกษาดังนี้
  1) ความปลอดภัยของสถานที่
		1.1 ได้ดำเนินการตรวจสอบสภาพพื้นที่ อาคาร และสถานที่ที่ใช้ในการจัดกิจกรรมลูกเสือ พบว่ามีความมั่นคง แข็งแรง และปลอดภัย พร้อมสำหรับการใช้งาน
		1.2 ได้ดำเนินการสำรวจและกำจัดจุดเสี่ยงอันตรายภายในบริเวณสถานศึกษา รวมทั้งตรวจสอบหลุมบ่อ สระน้ำ บ่อน้ำ สายไฟฟ้า วัสดุแหลมคม และเฝ้าระวังสัตว์มีพิษ เพื่อป้องกันการเกิดอุบัติเหตุแก่ผู้เข้าร่วมกิจกรรม
		1.3 ได้จัดเตรียมเส้นทางเข้า–ออก และกำหนดแผนเผชิญเหตุกรณีฉุกเฉิน พร้อมประชาสัมพันธ์แนวทางการปฏิบัติให้ผู้เกี่ยวข้องรับทราบอย่างชัดเจน
		1.4 ได้ตรวจสอบและจัดเตรียมอุปกรณ์ป้องกันและระงับอัคคีภัย เช่น ถังดับเพลิง และอุปกรณ์ที่เกี่ยวข้อง ให้อยู่ในสภาพพร้อมใช้งาน
   2) การดูแลด้านสุขอนามัยและสิ่งแวดล้อม
		2.1 ได้จัดเตรียมน้ำดื่มสะอาด ห้องน้ำ และจุดล้างมือที่ถูกสุขลักษณะและเพียงพอต่อผู้เข้าร่วมกิจกรรม
		2.2 ได้ดำเนินการทำความสะอาดสถานที่และบริเวณโดยรอบ พร้อมจัดระบบการคัดแยกและกำจัดขยะอย่างเหมาะสม
2.3 ได้ดำเนินมาตรการป้องกันและกำจัดแหล่งเพาะพันธุ์ยุง รวมทั้งเฝ้าระวังสัตว์พาหะนำโรคภายในพื้นที่จัดกิจกรรมอย่างต่อเนื่อง
              3) การจัดกิจกรรมและอุปกรณ์
		3.1 ศูนย์ส่งเสริมการเรียนรู้ระดับอำเภอกุดรังไม่มีการจัดฐานกิจกรรมและไม่มีอุปกรณ์เฉพาะสำหรับกิจกรรมลูกเสือ จึงไม่มีรายการตรวจสอบในส่วนดังกล่าว
		3.2 ได้จัดพื้นที่สำหรับดำเนินกิจกรรมให้เหมาะสมกับจำนวนผู้เข้าร่วมกิจกรรม มีความสะดวก ปลอดภัย และไม่แออัด
		3.3 ได้จัดเตรียมชุดปฐมพยาบาลเบื้องต้น พร้อมมอบหมายบุคลากรผู้รับผิดชอบด้านความ
ปลอดภัยประจำกิจกรรมอย่างชัดเจน

	   4) การกำกับดูแล
		ศูนย์ส่งเสริมการเรียนรู้ระดับอำเภอกุดรัง ได้ดำเนินการวางแผนและกำหนดแนวทางการกำกับดูแลตามแนวทางการเตรียมความพร้อมด้านสถานที่และความปลอดภัยในการจัดกิจกรรมลูกเสือ โดยปลกำหนดแนวทางการควบคุม ดูแล และติดตามการดำเนินกิจกรรมเมื่อมีการจัดกิจกรรมลูกเสือ
	นอกจากนี้ ได้เตรียมแนวทางการจัดทำข้อมูลผู้เข้าร่วมกิจกรรม การรายงานเหตุฉุกเฉิน และการบริหารจัดการด้านความปลอดภัย เพื่อรองรับการดำเนินกิจกรรมในอนาคต ทั้งนี้ ขณะนี้อยู่ในขั้นตอนการเตรียมความพร้อมตามแนวทางที่กำหนด และจะดำเนินการตามมาตรการดังกล่าวอย่างเคร่งครัดเมื่อมีการจัดกิจกรรมลูกเสือดังต่อไป
	4.1 ได้กำหนดแนวทางในการมอบหมายผู้บังคับบัญชาลูกเสือและผู้รับผิดชอบกิจกรรมควบคุม ดูแล และติดตามการดำเนินกิจกรรมอย่างใกล้ชิดตลอดระยะเวลาดำเนินกิจกรรม
	4.2 ได้กำหนดแนวทางในการจัดทำบัญชีรายชื่อผู้เข้าร่วมกิจกรรม พร้อมรวบรวมข้อมูลสุขภาพที่จำเป็นและข้อมูลติดต่อกรณีฉุกเฉินเรียบร้อยแล้ว
	4.3 ได้กำหนดแนวทางและช่องทางการรายงานเหตุผิดปกติหรืออุบัติเหตุ เพื่อให้สามารถรายงานต่อผู้บังคับบัญชาและหน่วยงานต้นสังกัดได้ทันทีเมื่อเกิดเหตุ
	4.4 ได้กำหนดแนวทางในกรณีมีการนำนักเรียนหรือผู้เรียนไปนอกสถานศึกษาและค้างคืน ได้กำชับให้ผู้รับผิดชอบถือปฏิบัติตามระเบียบ ข้อบังคับ และมาตรการความปลอดภัยที่เกี่ยวข้องอย่างเคร่งครัด
	สรุปผลการดำเนินงาน
	ศูนย์ส่งเสริมการเรียนรู้ระดับอำเภอกุดรัง ได้ดำเนินการวางแผนและเตรียมความพร้อมตามแนวทางการเตรียมความพร้อมด้านสถานที่และความปลอดภัยในการจัดกิจกรรมลูกเสือ โดยได้มอบหมายผู้รับผิดชอบ ตรวจสอบความพร้อมด้านสถานที่และมาตรการความปลอดภัย รวมทั้งกำหนดแนวทางการควบคุม ดูแล และติดตามการดำเนินกิจกรรม ทั้งนี้ ขณะนี้อยู่ในขั้นตอนการเตรียมความพร้อมเพื่อรองรับการจัดกิจกรรมลูกเสือให้เป็นไปด้วยความเรียบร้อย ปลอดภัย และเป็นไปตามแนวทางที่กำหนด

จึงเรียนมาเพื่อโปรดทราบ

								                              ผู้รายงาน

						ลงชื่อ..........................................................................
              ( นางวิไลวรรณ  อ่อนละมูล )
                 ผู้อำนวยการ สกร.ระดับอำเภอกุดรัง

